Alus liitettiin keisarillisen Japanin laivastoon toisen luokan rannikkopanssarilaivana nimellä "Mishima". Ensimmäisessä maailmansodassa alus kuului Japanin 2. laivastoon, jonka mukana se osallistui Qingdaon taisteluun. Sodan jälkeen alus osallistui Siperian maihinnousuun ollen muun muassa jäänmurtajana pitäen meritien Vladivostokin ja Japanin välillä avoinna. Alus luokiteltiin 1. huhtikuuta 1921 sukellusveneiden emälaivaksi, missä tehtävässä se oli palveluksesta poistoonsa saakka 10. lokakuuta 1935. Alus upposi maalilaivana syyskuussa 1936 Kushiman rannikolla.